
Koha-aadressi määramine
(Lõuna-Kudruküla tee L4 // Lõuna-Kudruküla tee 16)
1. Asjaolud ja menetluse käik

Narva Linnavalitsuse 28.06.2017 korralduse nr 612-k „Koha-aadressi määramine (Lõuna-Kudruküla tänav L4 // Lõuna-Kudruküla tn 16)” nimetuses kui ka tekstis esineb trükiviga (sõna „tee” aseme on pandud sõna „tänav”), mida tuleb parandada. 

Narva linna haldusterritooriumil maaüksusel aadressiga Lõuna-Kudruküla tee L4 (katastritunnus 51101:001:0516) asub hoone, mille puhul on tegemist objektiga, mille osas viiakse läbi Ehitisregistrisse kandmise menetlus. Eelmainitud menetluse läbiviimiseks peab sellel hoonel olema ka liikluspinnajärgne aadress ning seega tuleb määrata maaüksusele paralleelaadress.

2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.3 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. Otsus
Määrata maaüksusele aadressiga Lõuna-Kudruküla tee L4, katastritunnus 51101:001:0516,  paralleelaadressiks aadress Narva linn, Lõuna-Kudruküla tee 16.
4. Rakendussätted

4.1 Tunnistada kehtetuks Narva Linnavalitsuse 28.06.2017 korraldus nr 612-k „Koha-aadressi määramine (Lõuna-Kudruküla tänav L4 // Lõuna-Kudruküla tn 16)”;
4.2 Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

